9. การจัดการ

แผนผังองค์กร

บริษัท เจนเนอรัล เอนจิเนียริ่ง จำกัด (มหาชน)

ณ วันที่ 31 ธันวาคม 2549

9.1 โครงสร้างการจัดการ

โครงสร้างการจัดการของบริษัทฯ ประกอบด้วย คณะกรรมการบริษัท (BOARD OF DIRECTORS)
คณะกรรมการตรวจสอบ (AUDIT COMMITTEE)

(1) คณะกรรมการบริษัท (BOARD OF DIRECTORS)

  - ข้อบังคับของบริษัทฯ กำหนดให้มีคณะกรรมการบริษัทฯ จำนวน

ไม่น้อยกว่า 5 คน

รายชื่อคณะกรรมการบริษัท

ณ วันที่ 31 ธันวาคม 2549 คณะกรรมการบริษัทประกอบด้วยกรรมการ 10 คน

ดังนี้

  ------------------- ------------------ ---------------------------------- ------
  ชื่อ                                     ตำแหน่ง                             

  1. นายสืบตระกูล       สุนทรธรรม           ประธานกรรมการ                      

  2. นายวิชญา          จาติกวณิช            กรรมการ                            

  3. นายโศณิต          พิชญางกูร            กรรมการ                            

  4. นายวรนิต          จารุมาศ             กรรมการ                            

  5. นางสาววิมลรัตน์     พิทยะวิริยากุล         กรรมการ/เลขานุการคณะกรรมการ         

  6. นายกิตติชัย         รักตะกนิษฐ์           กรรมการ                            

  *7. นายวิเศษ         ภานุทัต              กรรมการ                            

  8. นายเชิดเกียรติ      เชี่ยวธีรกุล           กรรมการอิสระ/ประธานกรรมการตรวจสอบ   

  9. นายทนง           ลี้อิสสระนุกูล          กรรมการอิสระ/กรรมการตรวจสอบ         

  10. นายดนุชา         สินธวานนท์           กรรมการอิสระ/กรรมการตรวจสอบ         
  ------------------- ------------------ ---------------------------------- ------

* ได้รับเลือกตั้งเป็นกรรมการเมื่อวันที่ 14 ธันวาคม 2549 แทนนายชุมพล อิศรางกูร ณ อยุธยา
ซึ่งได้

ลาออกเมื่อวันที่ 30 พฤศจิกายน 2549

หมายเหตุ : ชื่อและอำนาจกรรมการซึ่งมีอำนาจลงลายมือชื่อแทนบริษัท คือ นายสืบตระกูล

สุนทรธรรม นายวิชญา จาติกวณิช นายวรนิต จารุมาศ นางสาววิมลรัตน์

พิทยะวิริยากุล นายกิตติชัย รักตะกนิษฐ์ นายโศณิต พิชญางกูร นายวิเศษ

ภานุทัต สองในเจ็ดคนนี้ลงลายมือชื่อร่วมกัน และประทับตราสำคัญของบริษัท

ขอบเขตอำนาจหน้าที่ของคณะกรรมการบริษัทฯ

1. คณะกรรมการมีอำนาจและหน้าที่รับผิดชอบการจัดการงานบริษัทให้เป็นไปตามกฎหมาย

วัตถุประสงค์ และข้อบังคับของบริษัท ตลอดจนมติที่ประชุมผู้ถือหุ้น

2. คณะกรรมการมีอำนาจมอบหมายให้กรรมการคนใดคนหนึ่งหรือหลายคน
หรือบุคคลอื่นกระทำการอย่างใดอย่างหนึ่ง แทนคณะกรรมการได้

3. คณะกรรมการอาจแต่งตั้งกรรมการจำนวนหนึ่ง เป็นคณะกรรมการบริหารของบริษัทและอาจ

มอบหมายอำนาจหน้าที่บางประการ ให้คณะกรรมการบริหารเป็นผู้บริหารงานของบริษัทได้

4. คณะกรรมการมีอำนาจพิจารณากำหนดและแก้ไขเปลี่ยนแปลงชื่อกรรมการ ซึ่งมีอำนาจลงลายมือ

ชื่อผูกพันบริษัท รวมทั้งกำหนดข้อจำกัดอำนาจในการลงลายมือชื่อผูกพันของกรรมการดังกล่าว

5. คณะกรรมการบริษัทต้องประชุมอย่างน้อยสามเดือนต่อครั้ง และให้จดบันทึกรายงานการประชุมไว้

ทั้งหมด รวมทั้งรายงานการประชุมมติทั้งหมดของที่ประชุมผู้ถือหุ้นไว้โดยเรียบร้อยถูกต้อง

6. กรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่ทำกับบริษัท

หรือถือหุ้น หรือหุ้นกู้เพิ่มขึ้น หรือลดลงในบริษัท หรือบริษัทในเครือ

7. ห้ามมิให้กรรมการประกอบกิจการเข้าเป็นหุ้นส่วนหรือเข้าเป็นกรรมการในนิติบุคคลอื่น ที่มีสภาพ

อย่างเดียวกัน และเป็นการแข่งขันกับกิจการของบริษัท เว้นแต่จะแจ้งให้ที่ประชุมผู้ถือหุ้นทราบ

ก่อนที่จะมีมติแต่งตั้ง

ที่ผ่านมาคณะกรรมการบริษัทฯ ได้ตระหนักถึงความสำคัญของการกำกับดูแลกิจการที่ดี

(Good Corporate Governance) คณะกรรมการจึงมีนโยบายที่จะปฏิบัติตามข้อพึงปฏิบัติที่ดี
สำหรับ

กรรมการบริษัทจดทะเบียนที่เป็นไปตามแนวทางของตลาดหลักทรัพย์แห่งประเทศไทย

(2) คณะกรรมการตรวจสอบ (AUDIT COMMITTEE)

  มีวาระในการดำรงตำแหน่งคราวละ 3 ปี ซึ่งจะครบกำหนดวันที่ 1 กรกฎาคม

  2552

หน้าที่และความรับผิดชอบของคณะกรรมการตรวจสอบ

1. สอบทานรายงานทางการเงินของบริษัทให้มีความถูกต้องครบถ้วนเพียงพอและเชื่อถือได้ มีความ

น่าเชื่อถือได้ตามมาตรฐานสากล

2. สอบทานให้บริษัทฯ มีระบบควบคุมภายในที่เหมาะสมและมีประสิทธิภาพ

3. สอบทานให้ฝ่ายบริหารและฝ่ายจัดการปฏิบัติตามกฎ ระเบียบ ข้อบังคับจากหน่วยงานกำกับดูแล

ตลอดจนข้อกำหนดของทางราชการที่ใช้บังคับในปัจจุบัน

4. พิจารณาคัดเลือกและเสนอแต่งตั้งผู้สอบบัญชีของบริษัทฯ รวมถึงพิจารณาเสนอค่าตอบแทนของ

ผู้สอบบัญชี

5. พิจารณาเปิดเผยข้อมูลของบริษัทฯ ในกรณีที่เกิดรายการที่เกี่ยวโยง หรือรายการที่มีความขัดแย้ง

ทางผลประโยชน์

6. พิจารณาอนุมัติเป้าหมาย นโยบายแผนงานการตรวจสอบประจำปี และแผนไตรมาสของบริษัทฯ

7. รับทราบรายงานผลการตรวจสอบและพิจารณาสั่งการให้คำแนะนำการตรวจสอบ

8. ประสานงานกับฝ่ายจัดการในการเพิ่มประสิทธิภาพระบบการกำกับดูแล และระบบการบริหารงาน

ของบริษัทฯ

9. จัดทำรายงานการกำกับดูแลกิจการของคณะกรรมการตรวจสอบ โดยเปิดเผยในรายงานประจำปี

10. ปฏิบัติการอื่นใดตามที่ได้รับมอบหมายและด้วยความเห็นชอบจากคณะกรรมการตรวจสอบ

แนวทางในการพิจารณาคณะกรรมการตรวจสอบหรือคณะกรรมการอิสระ โดยพิจารณา

- ถือหุ้นไม่เกินร้อยละ 5

- ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน ที่ปรึกษาที่ได้รับเงินเดือน

ประจำ หรือเป็นผู้มีอำนาจควบคุมของบริษัทฯ หรือบริษัทในเครือ บริษัทร่วม หรือเป็นบุคคล

ที่มีความขัดแย้ง ไม่มีผลประโยชน์หรือส่วนได้เสีย

-   ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสียไม่ว่าทางตรงหรือทางอ้อม ทั้ง

  ในด้านการเงินและการบริหารงานของบริษัทฯ บริษัทในเครือ บริษัทร่วม หรือบุคคลที่อาจมี

  ความขัดแย้งในลักษณะที่จะทำให้ขาดความเป็นอิสระ

- ไม่เป็นญาติสนิทกับผู้บริหาร ผู้ถือหุ้นรายใหญ่ของบริษัทฯ บริษัทในเครือ บริษัทร่วม

หรือบุคคลที่อาจมีความขัดแย้ง และไม่ได้รับการแต่งตั้งให้เป็นตัวแทนเพื่อรักษาผลประโยชน์

ของกรรมการผู้ถือหุ้นรายใหญ่

หมายเหตุ คณะกรรมการตรวจสอบทั้ง 3 ท่านในปัจจุบันไม่มีการถือหุ้นบริษัทฯ เลย

(ดูรายละเอียดประวัติกรรมการและผู้บริหารในเอกสารแนบ 1)

  --------------- -------------- -------------------------------------------
  (3) คณะผู้บริหาร                  
  (MANAGEMENT)                   

  1. นายวิชญา      จาติกวณิช        กรรมการผู้จัดการ

  2. นายวรนิต      จารุมาศ         รองกรรมการผู้จัดการ

  3. นางสาววิมลรัตน์ พิทยะวิริยากุล     รองกรรมการผู้จัดการ

  4. นายกิตติชัย     รักตะกนิษฐ์       รองกรรมการผู้จัดการ

  5. นายเกรียงศักดิ์  ชนะ            ผู้อำนวยการอาวุโสฝ่ายผลิตภัณฑ์เสาเข็มคอนกรีตอัดแรง,

                                 ผลิตภัณฑ์ GRC และพื้นผนังคอนกรีตสำเร็จรูป
  --------------- -------------- -------------------------------------------

ขอบเขตอำนาจหน้าที่ของกรรมการผู้จัดการ

1. กรรมการผู้จัดการมีหน้าที่ดูแล บริหาร ดำเนินงาน และปฏิบัติงานประจำตามปกติธุรกิจ เพื่อ

ประโยชน์ของบริษัทฯ ให้เป็นไปตามวัตถุประสงค์และข้อบังคับของบริษัท ตลอดจนระเบียบ

มติ นโยบาย แผนงาน ภายใต้กรอบของกฎหมายและขอบเขตอำนาจที่คณะกรรมการบริษัท

กำหนด

2. พิจารณาการจัดสรรงบประมาณประจำปีที่ฝ่ายบริหารจัดทำ เพื่อนำเสนอให้คณะกรรมการพิจารณา

รวมทั้งควบคุมการใช้จ่ายงบประมาณประจำปีของแต่ละหน่วยงาน

3. กรรมการผู้จัดการได้รับมอบอำนาจในการกระทำการใด ๆ ที่ปฏิบัติไปตามปกติธุรกิจได้

4. กรรมการผู้จัดการต้องนำเสนอให้คณะกรรมการพิจารณาอนุมัติการลงทุนในการพัฒนา

โครงการใด ๆ ที่ไม่อยู่ในนโยบายประจำปีของบริษัท

5. มีอำนาจกระทำการและแสดงตนเป็นตัวแทนของกิจการต่อบุคคลภายนอกในกิจกรรม

ที่เกี่ยวข้องเป็นประโยชน์ต่อกิจการ

6. อนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงานของกิจการ

7. พิจารณาอนุมัติในแผนการปฏิบัติงานของแต่ละฝ่ายงาน และพิจารณาอนุมัติคำขอจาก

ฝ่ายงานต่าง ๆ ที่เกินอำนาจสั่งการของฝ่ายงานนั้น ๆ

8. ปฏิบัติหน้าที่อื่นใดตามที่ได้รับมอบหมายจากคณะกรรมการบริษัทในแต่ละคราว

9. พิจารณาการดำเนินการเกี่ยวข้องกับรายการระหว่างกัน ตามนิยามของสำนักงาน

คณะกรรมการกำกับหลักทรัพย์และตลาดหลักทรัพย์ (กลต) เพื่อเสนอขออนุมัติต่อ

คณะกรรมการบริษัท

10. พิจารณาผลกำไรและขาดทุนของบริษัท และการเสนอจ่ายเงินปันผลระหว่างกาล หรือ

เงินปันผลประจำปี เพื่อเสนอต่อคณะกรรมการบริษัท

ทั้งนี้ การมอบอำนาจดังกล่าวข้างต้นให้แก่กรรมการผู้จัดการนั้น
จะต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัท
ในกรณีที่การดำเนินการใดที่มีหรืออาจจะมีผลประโยชน์หรือส่วนได้ส่วนเสียของกรรมการผู้จัดการ
หรือบุคคลที่อาจมีความขัดแย้ง (ตามประกาศของสำนักงาน กลต)
กรรมการผู้จัดการหรือผู้ที่ได้รับมอบหมายไม่มีอำนาจอนุมัติการดำเนินการดังกล่าว
โดยกรรมการผู้จัดการจะต้องนำเสนอเรื่องดังกล่าวต่อคณะกรรมการบริษัท
เพื่อให้คณะกรรมการบริษัทได้พิจารณาต่อไป

นอกจากนี้ ในกรณีที่มีการทำรายการใดเป็นรายการที่เกี่ยวโยงกัน
หรือรายการที่เกี่ยวกับการได้มาหรือจำหน่ายไปซึ่งสินทรัพย์ของบริษัท
ตามความหมายที่กำหนดตามประกาศของตลาดหลักทรัพย์แห่งประเทศไทย
การทำรายการดังกล่าวต้องได้รับมติเห็นชอบจากที่ประชุมผู้ถือหุ้น
และ/หรือปฏิบัติการอื่นใดตามหลักเกณฑ์และวิธีการตามที่ประกาศดังกล่าวกำหนดไว้ในเรื่องนั้น ๆ
ด้วย เพื่อให้สอดคล้องกับข้อกำหนดของตลาดหลักทรัพย์แห่งประเทศไทยในเรื่องดังกล่าว

9.2 การสรรหากรรมการ กรรมการอิสระ และกรรมการตรวจสอบ

  ตามข้อบังคับของบริษัท คณะกรรมการของบริษัทประกอบด้วย กรรมการจำนวน

ไม่น้อยกว่า 5 ท่าน และกรรมการไม่น้อยกว่ากึ่งหนึ่งของจำนวนกรรมการทั้งหมด
ต้องมีถิ่นที่อยู่ในราชอาณาจักร และมีคุณสมบัติและไม่มีลักษณะต้องห้ามตามที่กฎหมายกำหนด
การสรรหากรรมการของบริษัทฯ ดำเนินการโดยคณะกรรมการร่วมกันสรรหา
เพื่อเสนอให้คณะกรรมการอนุมัติและ/หรือเสนอขออนุมัติแต่งตั้งต่อที่ประชุมผู้ถือหุ้น

ในการประชุมสามัญผู้ถือหุ้นประจำปีทุกครั้ง กรรมการต้องพ้นจากตำแหน่งหนึ่งในสามตามอัตรา
โดยกรรมการที่พ้นจากตำแหน่งตามวาระอาจได้รับเลือกกลับเข้าดำรงตำแหน่งกรรมการของบริษัทใหม่ได้
ทั้งกำหนดให้ที่ประชุมผู้ถือหุ้นเลือกตั้งกรรมการบริษัท ตามหลักเกณฑ์
และวิธีการที่กำหนดอยู่ในข้อบังคับของบริษัทฯ ดังนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกตั้งบุคคลคนเดียว หรือ

หลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใด

ไม่ได้

3.  บุคคลซึ่งได้รับคะแนนเสียงสูงสุดตามลำดับลงมา เป็นผู้ได้รับการเลือกตั้งเป็น

  กรรมการเท่าจำนวนกรรมการที่จะพึงมีหรือพึงเลือกตั้งในครั้งนั้น
  ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  หรือจะพึงเลือกตั้งในครั้งนั้น ให้ผู้เป็นประธานกรรมการเป็นผู้ออกเสียง

  ชี้ขาด

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ

คณะกรรมการจะเลือกบุคคลใดบุคคลหนึ่งซึ่งมีคุณสมบัติ และไม่มีลักษณะต้องห้ามตามกฎหมาย
เข้าเป็นกรรมการแทนในการประชุมคณะกรรมการคราวถัดไป ด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่ เว้นแต่วาระของกรรมการจะเหลือน้อยกว่า 2 เดือน
บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

ที่ประชุมผู้ถือหุ้น อาจลงมติให้กรรมการคนใดออกจากตำแหน่งก่อนถึงคราวออกตามวาระได้
ด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุม
และมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
โดยผู้ถือหุ้นที่มาประชุมและมีสิทธิออกเสียง

9.3 ค่าตอบแทนกรรมการและผู้บริหาร

ค่าตอบแทนที่เป็นตัวเงินในรอบปี 2549

  ------------------------ ----------------------- -----------------------
  ตำแหน่ง                   เบี้ยประชุมรายเดือน         ค่าตอบแทนรายเดือน

  คณะกรรมการบริษัทฯ          1,310,000               -

  คณะกรรมการตรวจสอบ        108,000                 -

  ผู้บริหาร                   -                       9,968,625

  รวมทั้งสิ้น                  1,418,000               9,968,625
  ------------------------ ----------------------- -----------------------

* ค่าตอบแทนผู้บริหาร เป็นกรรมการที่มีตำแหน่ง 5 ท่าน และผู้บริหาร 1 ท่าน เป็นเงินเดือนปี
2549

  ค่าตอบแทนอื่น

-   เงินสมทบกองทุนสำรองเลี้ยงชีพ

บริษัทฯ ได้สมทบเงินเข้ากองทุนสำรองเลี้ยงชีพให้แก่พนักงาน โดยบริษัทจ่ายสมทบ

เข้ากองทุนทุกเดือนเท่ากัน ร้อยละ 3 ของเงินเดือน ในปี 2549 จ่ายสมทบเข้ากองทุน

ดังนี้

กรรมการที่มีตำแหน่งในบริษัทฯ 5 ท่าน และผู้บริหาร 1 ท่าน เป็นจำนวนเงิน

299,058.75 บาท

  9.4 การกำกับดูแลกิจการ (CODE OF BEST PRACTICE)

  คณะกรรมการบริษัทฯ ร่วมกับฝ่ายจัดการได้ให้ความสำคัญของการกำกับดูแลกิจการ

ที่ดี เพราะบริษัทฯ
เชื่อมั่นว่ากระบวนการกำกับดูแลกิจการที่ดีจะช่วยส่งเสริมผลการดำเนินงานของบริษัทฯ
ให้เป็นไปอย่างมีประสิทธิภาพและรัดกุม และเพิ่มมูลค่าให้กับผู้ถือหุ้นในระยะยาว

1.  นโยบายเกี่ยวกับการกำกับดูแลกิจการ

  โดยบริษัทฯ ได้ถือเป็นนโยบายในการดูแลสิทธิของผู้ถือหุ้น การปฏิบัติต่อ

ผู้ถือหุ้นอย่างเท่าเทียมกัน และคำนึงถึงผู้มีส่วนได้เสียอื่น ๆ ได้แก่ ลูกจ้าง คู่ค้า ผู้ลงทุน
และสังคมโดยรวม ตลอดจนมีการเปิดเผยข้อมูลและความโปร่งใส
และความรับผิดชอบของคณะกรรมการ และจรรยาบรรณต่าง ๆ
ในหลักการกำกับดูแลกิจการที่ดีอย่างสม่ำเสมอ

  2. ผู้ถือหุ้น : สิทธิและความเท่าเทียมกัน

คณะกรรมการตระหนักถึงสิทธิและความเท่าเทียมกันของผู้ถือหุ้นทุกราย บริษัทฯ

จัดให้มีการประชุมสามัญผู้ถือหุ้นประจำปี 2549 เมื่อวันที่ 21 เมษายน 2549 โดย

-   บริษัทฯ ได้จัดส่งหนังสือเชิญประชุมผู้ถือหุ้นให้ทราบล่วงหน้า ไม่น้อยกว่า

14. วัน โดยจัดในเวลา สถานที่ ที่เหมาะสม และมีความสะดวกในการ

  คมนาคม

-   หนังสือเชิญประชุมผู้ถือหุ้นมีเอกสารประกอบสำหรับวาระต่างๆ
    และมีระเบียบวาระการประชุมที่ครบถ้วนชัดเจน เพื่อให้ผู้ถือหุ้นทำความเข้าใจ
    เป็นประโยชน์ในการออกเสียง

-   มีทางเลือกให้กับผู้ถือหุ้น โดยให้กรรมการอิสระเป็นผู้รับมอบอำนาจจาก

ผู้ถือหุ้น กรณีที่ผู้ถือหุ้นไม่สามารถเข้าร่วมประชุมได้

-   หากมีความจำเป็นต้องเสนอวาระพิเศษ ซึ่งจะกระทบหรือเกี่ยวข้องกับผล

ประโยชน์ของผู้ถือหุ้น หรือเกี่ยวข้องกับกฎระเบียบของทางการที่ต้องเสนอ

ขออนุมัติจากผู้ถือหุ้น บริษัทฯ จะมีหนังสือเชิญประชุมวิสามัญผู้ถือหุ้นเป็น

กรณีไป

  3. สิทธิของผู้มีส่วนได้เสีย

  บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม โดยมุ่งเน้นความรับผิดชอบ ดังนี้

-   ผู้ถือหุ้น บริษัทฯ มุ่งมั่นที่จะสร้างความเจริญเติบโต เพื่อให้ผู้ถือหุ้นได้รับ

  ผลตอบแทนที่ยั่งยืนจากผลประกอบการที่ดีของบริษัท

-   พนักงาน บริษัทตระหนักถึงคุณค่าของทรัพยากรบุคคล
    โดยให้ความเคารพต่อสิทธิตามกฎหมายของพนักงานทุกคน
    จัดให้มีบรรยากาศในการทำงานอย่างมีประสิทธิภาพ
    มีอุปกรณ์ความปลอดภัยที่ถูกต้องเหมาะสมกับลักษณะงานที่ปฏิบัติ
    มีสวัสดิการที่ดีและสภาพการจ้างงานที่เหมาะสมกับสภาวะตลาด ให้โอกาสก้าวหน้าในสายงาน
    และได้พัฒนาส่งเสริมความรู้อย่างทั่วถึง

-   ลูกค้า คู่ค้า คู่สัญญา บริษัทฯ
    ได้พัฒนาคุณภาพสินค้าและระบบการบริหารงานจนได้รับการรับรองระบบคุณภาพมาตรฐาน ISO
    9001 – 2000 เพื่อตอบสนองความต้องการและความพึงพอใจของลูกค้า
    ทั้งนี้เนื่องจากลูกค้าเน้นในเรื่องคุณภาพและการบริการในราคาสมเหตุผล

-   คู่แข่ง บริษัทฯ ใช้กลยุทธ์ในการแข่งขันทางการค้าโดยสุจริต มีจริยธรรมที่ดีต่อกัน
    โดยเน้นการแข่งขันในด้านคุณภาพสินค้าและบริการ
    และรักษาความสัมพันธ์ในฐานะผู้ร่วมประกอบการค้าในอุตสาหกรรมเดียวกัน

-   เจ้าหนี้ บริษัทฯ ปฏิบัติต่อเจ้าหนี้ตามเงื่อนไขและข้อตกลงในการซื้อขายตามสัญญา

-   สังคมชุมชน บริษัทฯ มีความรับผิดชอบต่อชุมชนและสิ่งแวดล้อม
    โดยพยายามขจัดฝุ่นและเสียงที่เกิดจากการผลิต อันจะเป็นการรบกวนสถานที่ข้างเคียง
    โดยมีการปฏิบัติให้ถูกต้องตามกฎของกระทรวงอุตสาหกรรม
    และผลิตสินค้าที่ได้รับการรับรองคุณภาพมาตรฐานตาม ISO 9001-2000 จาก สรอ

  และมีหน่วยงานสิ่งแวดล้อมเพื่อดูแลอย่างใกล้ชิด

4.  การประชุมผู้ถือหุ้น

  บริษัทฯ มีการจัดประชุมผู้ถือหุ้น กำหนดขั้นตอนการประชุมผู้ถือหุ้นอย่างถูกต้อง

ตามกฎหมาย มีการส่งเอกสารเชิญประชุมล่วงหน้า แจ้งวาระการประชุม
ขั้นตอนในการดำเนินการประชุม นอกจากนี้ทุกครั้งก่อนเริ่มประชุมผู้ถือหุ้นประธานกรรมการ
ได้ถือปฏิบัติให้มีการแจ้งให้ผู้ถือหุ้นในที่ประชุมทราบ
ถึงวิธีการออกเสียงลงคะแนนของผู้ถือหุ้นไว้อย่างชัดเจน ในการประชุมผู้ถือหุ้นในปี 2549
มีกรรมการเข้าร่วมประชุม 9 ท่าน ซึ่งรวมถึงประธานกรรมการและประธานกรรมการตรวจสอบ
มีผู้สอบบัญชีของบริษัทเข้าร่วมประชุมทุกครั้ง และมีเจ้าหน้าที่ตัวแทนจากตลาดหลักทรัพย์ฯ
เข้าร่วมประชุมด้วย เพื่อดูว่าบริษัทฯ ได้ปฏิบัติต่อผู้ถือหุ้นอย่างเท่าเทียมกันหรือไม่
มีการปฏิบัติตามขั้นตอนการประชุมผู้ถือหุ้นอย่างถูกต้องในแต่ละวาระ
ประธานในที่ประชุมได้จัดสรรเวลาเปิดโอกาสให้ผู้ถือหุ้นมีสิทธิในการซักถามคณะกรรมการ
แสดงความคิดเห็นและให้ข้อเสนอแนะต่าง ๆ
รวมทั้งได้บันทึกประเด็นข้อคิดเห็นที่สำคัญไว้ในรายงานการประชุมผู้ถือหุ้น
มีการแจ้งผลลงคะแนนในแต่ละระเบียบวาระการประชุมให้ที่ประชุมผู้ถือหุ้นทราบ

5. ภาวะผู้นำและวิสัยทัศน์

คณะกรรมการบริษัท มีความรับผิดชอบต่อผู้ถือหุ้นเกี่ยวกับการดำเนินธุรกิจ

การกำกับดูแลให้การบริหารจัดการเป็นไปตามเป้าหมาย และแนวทางที่จะก่อประโยชน์สูงสุดให้แก่

ผู้ถือหุ้น ผู้มีส่วนได้เสียทุกฝ่าย คณะกรรมการคำนึงถึงการดำเนินกิจการอย่างต่อเนื่อง มีวิสัยทัศน์ต่อ

จรรยาบรรณทางธุรกิจ สภาวะความเสี่ยงในปัจจุบันและอนาคต เพื่อให้บรรลุวัตถุประสงค์ดังกล่าว
คณะกรรมการร่วมกับฝ่ายบริหารในการกำหนดนโยบาย วิสัยทัศน์ และแผนกลยุทธ์ของบริษัทฯ
และสามารถเปลี่ยนแปลงได้เมื่อจำเป็น โดยฝ่ายจัดการได้นำเสนอคณะกรรมการ
เพื่อพิจารณาให้ความคิดเห็น และบริษัทฯ
ได้ทำการถ่ายทอดผลการดำเนินงานให้พนักงานทุกคนได้รับทราบ ในปี 2549
เพื่อเป็นการพัฒนาข้อมูลข่าวสาร และความเข้าใจ ระหว่างผู้บริหารและพนักงานให้มีมากขึ้น
จึงจัดให้มีวันที่ “ผู้บริหารจะพบปะพนักงาน” โดยจะมีไตรมาสละครั้ง
เพื่อผู้บริหารจะได้ชี้แจงสถานะของบริษัทให้พนักงานทราบ และได้ร่วมกันแสดงความคิดเห็น
เสนอแนวทางการปรับปรุงร่วมกับผู้บริหาร อีกทั้งมีการทำแผ่นป้ายคำขวัญติดในสถานที่ทำงาน
เพื่อย้ำเตือนแก่พนักงาน

นอกจากนี้คณะกรรมการได้ประชุมประเมินผลการวิเคราะห์จุดอ่อนจุดแข็งในการกำกับดูแล
กำหนดแนวทางในการพัฒนาประสิทธิผลในการกำกับดูแล และตั้งเป้าหมายสำหรับปีต่อไป

กรรมการของบริษัทเป็นผู้มีความรู้ความสามารถ มีประสบการณ์ โดยกรรมการของบริษัท
ได้ผ่านการอบรมจากสถาบันกรรมการบริษัทไทย (IOD) ดังนี้

 หลักสูตร DIRECTORS CERTIFICATION PROGRAM (DCP) : 5 ท่าน คือ

 หลักสูตร DIRECTOR ACCREDITATION PROGRAM (DAP) : 5 ท่าน คือ

  ----------------------- ----------------------- -----------------------
  นายสืบตระกูล              สุนทรธรรม                (DAP 17/2004)

  นายวรนิต                 จารุมาศ                  (DAP 21/2004)

  นางสาววิมลรัตน์            พิทยะวิริยากุล              (DAP 22/2004)

  ดร. เชิดเกียรติ            เชี่ยวธีรกุล                (DAP 23/2004)

  นายโศณิต                 พิชญางกูร                 (DAP 33/2005)
  ----------------------- ----------------------- -----------------------

 หลักสูตร AUDIT COMMITTEE PROGRAM (ACP) : 2 ท่าน คือ

  ----------------------- ----------------------- -----------------------
  นายวรนิต                 จารุมาศ                  (ACP 3/2004)

  นายกิตติชัย                รักตะกนิษฐ์                (ACP 7/2005)
  ----------------------- ----------------------- -----------------------

6. ความขัดแย้งทางผลประโยชน์

รายการระหว่างกันของบริษัทฯ บริษัทย่อย บริษัทร่วม และบริษัทที่เกี่ยวข้องกัน
จะผ่านขั้นตอนการพิจารณาอนุมัติอย่างถูกต้องชัดเจน
โดยใช้โครงสร้างราคาและเงื่อนไขเช่นเดียวกับ

คู่ค้ารายอื่น ๆ ของบริษัทฯ โดยได้เปิดเผยรายละเอียดรายการระหว่างกันไว้ในรายงานประจำปี
และแบบ 56-1 แล้ว

7.  จริยธรรมทางธุรกิจ

  บริษัทฯ ได้ดำเนินธุรกิจมา 44 ปี ดังนั้นบริษัทฯ จึงให้ความสำคัญในเรื่องนี้เป็น

อย่างมาก เพราะจริยธรรมทางธุรกิจเป็นสิ่งที่มีค่า เป็นชื่อเสียง เป็นที่ยอมรับของวงการธุรกิจ
เป็นคุณสมบัติที่สำคัญในการประกอบกิจการ ที่แสดงถึงความซื่อสัตย์ สุจริต
และความน่าเชื่อถือทั้งแก่ลูกค้า, เจ้าหนี้, คู่แข่ง รวมถึงผู้มีส่วนได้เสียกลุ่มต่าง ๆ
นอกจากนี้ทุกครั้งที่บริษัทฯ จัดกิจกรรมภายในผู้บริหารจะสื่อสารในเรื่องจริยธรรมทางธุรกิจ
ให้พนักงานรับทราบตลอดเวลา ในสถานที่ทำงานจะมีการติดประกาศชี้ชวน คำพังเพย คติพจน์ต่าง ๆ
เพื่อให้เกิดการซึมซาบในหมู่พนักงาน
และให้พนักงานเกิดความรับผิดชอบต่อกันในหมู่พนักงานพึงปฏิบัติต่อเพื่อนร่วมงาน
ปะหนึ่งเป็นลูกค้าของบริษัทฯ

8.  การถ่วงดุลของกรรมการที่ไม่เป็นผู้บริหาร

  ในปี 2549 คณะกรรมการมีจำนวนทั้งสิ้น 10 ท่าน ซึ่งประกอบด้วย กรรมการที่

เป็นผู้บริหาร 4 คน และกรรมการภายนอกที่ไม่เป็นพนักงานของบริษัท 6 คน
ซึ่งจำนวนกรรมการภายนอกนี้เป็นกรรมการอิสระ 3 ท่าน ซึ่งเป็นกรรมการตรวจสอบ คิดเป็นร้อยละ
30 ของกรรมการทั้งหมด

9. การรวมหรือแยกตำแหน่ง

  คณะกรรมการบริษัทมุ่งเน้นความโปร่งใสในการดำเนินธุรกิจ กระจายอำนาจการ

ตัดสินใจ และการพิจารณาอนุมัติอย่างชัดเจน โดยประธานกรรมการเป็นกรรมการจากภายนอก
และมิได้เป็นบุคคลเดียวกับกรรมการผู้จัดการ
รวมทั้งคณะกรรมการตรวจสอบเป็นคณะกรรมการที่ไม่มีอำนาจลงนามผูกพันบริษัท
ไม่มีส่วนได้เสียในด้านการเงินและการบริหารงานของบริษัทฯ
ประธานกรรมการและประธานกรรมการตรวจสอบทำหน้าที่ดูแลกำกับและตรวจสอบการทำงานของกรรมการผู้จัดการ
ซึ่งโครงสร้างดังกล่าวทำให้กรรมการผู้จัดการมีความเป็นอิสระในการบริหารงาน
ตามบทบาทและอำนาจหน้าที่

10. ค่าตอบแทนกรรมการและผู้บริหาร

ค่าตอบแทนกรรมการ

คณะกรรมการมีการดำเนินการด้วยความโปร่งใสเกี่ยวกับค่าตอบแทนกรรมการและผู้บริหารระดับสูง
ซึ่งผ่านการเห็นชอบและได้รับอนุมัติจากผู้ถือหุ้น และได้เปิดเผยในรายงาน

ประจำปี

- ค่าเบี้ยประชุมคณะกรรมการ พิจารณาโดยจ่ายเป็นรายเดือน
และประธานกรรมการจะได้ค่าตอบแทนค่าเบี้ยประชุมเป็นสองเท่าของค่าเบี้ยประชุมกรรมการอื่น

- ค่าบำเหน็จกรรมการเดิมจะพิจารณาจากผลกำไรของบริษัท แต่เนื่องจากช่วงวิกฤตที่ผ่านมาหลายปี
บริษัทฯ มิได้มีการจ่ายบำเหน็จกรรมการ
และในการพิจารณาการจ่ายจะต้องผ่านอนุมัติจากที่ประชุมผู้ถือหุ้น

ค่าตอบแทนผู้บริหาร

บริษัทฯ ได้กำหนดโดยที่ประชุมคณะกรรมการ ซึ่งเป็นไปตามหน้าที่และความ

รับผิดชอบ ซึ่งได้กำหนดไว้อย่างเหมาะสมตามภาวะของบริษัท (ดูรายละเอียดข้อ 9.3)

11. การประชุมคณะกรรมการ

  คณะกรรมการกำหนดให้มีการประชุมประจำล่วงหน้าตลอดทั้งปี และมีการ

ประชุมวาระพิเศษตามความเหมาะสม โดยวาระการประชุมที่สำคัญประกอบด้วยการพิจารณา

งบการเงินของบริษัทฯ ในแต่ละไตรมาส และติดตามผลการดำเนินงานของบริษัทฯ โดยเลขานุการ

คณะกรรมการบริษัท
ได้จัดทำหนังสือเชิญประชุมพร้อมกับระเบียบวาระการประชุมและเอกสารเสนอให้กรรมการพิจารณาก่อนการประชุมล่วงหน้าอย่างน้อย
7 วัน การจัดวาระประชุมเรียงตามลำดับความสำคัญ คือ เรื่องสืบเนื่อง เรื่องพิจารณา
และเรื่องเพื่อทราบ เพื่อให้กรรมการใช้เวลาในการประชุมให้เกิดประโยชน์สูงสุด
กรรมการสามารถอภิปรายให้ความเห็นได้โดยอิสระ
ในการประชุมมีการจดบันทึกการประชุมเป็นลายลักษณ์อักษร
รวมทั้งจัดเก็บรายงานการประชุมที่ผ่านการรับรองจากคณะกรรมการ
เพื่อพร้อมสำหรับการตรวจสอบจากคณะกรรมการตรวจสอบและหน่วยงานที่เกี่ยวข้อง

โดยในปี 2549 คณะกรรมการบริษัทมีการประชุมตามวาระปกติ 6 ครั้ง
และประชุมวาระพิเศษจำนวน 1 ครั้ง รวม 7 ครั้ง
โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้

  -------------- ------------ ------------- ------------------- ----------------- ------------------ -----------
  รายชื่อกรรมการ                                                  การเข้าร่วมประชุม/   การประชุมทั้งหมด      จำนวนครั้ง

                              ตำแหน่ง        วาระการดำรงตำแหน่ง   การประชุมวาระ      (ครั้ง)              ที่เข้าประชุม

                                                                ปกติ               การประชุมวาระพิเศษ   

  นายสืบตระกูล     สุนทรธรรม     ประธาน        22 เม.ย.’47-เม.ย.   5/6               1/1                6/7
                                            ’50                                                      

  นายวิชญา        จาติกวณิช      กรรมการ       21 เม.ย.’49-เม.ย.   6/6               1/1                7/7
                                            ’51                                                      

  นายโศณิต        พิชญางกูร      กรรมการ       21 เม.ย.’48-เม.ย.   6/6               1/1                7/7
                                            ’50                                                      

  ดร. เชิดเกียรติ   เชี่ยวธีรกุล     กรรมการอิสระ   22 เม.ย.’47-เม.ย.   6/6               1/1                7/7
                                            ’50                                                      

  นายทนง         ลี้อิสสระนุกูล    กรรมการอิสระ   21 เม.ย.’48-เม.ย.   6/6               -                  6/7
                                            ’51                                                      

  นายดนุชา        สินธวานนท์     กรรมการอิสระ   21 เม.ย.’48-เม.ย.   5/6               1/1                6/7
                                            ’51                                                      

  นายวรนิต        จารุมาศ       กรรมการ       21 เม.ย.’48-เม.ย.   6/6               1/1                7/7
                                            ’50                                                      

  นางสาววิมลรัตน์   พิทยะวิริยากุล   กรรมการ       21 เม.ย.’49-เม.ย.   6/6               1/1                7/7
                                            ’52                                                      

  นายกิตติชัย       รักตะกนิษฐ์     กรรมการ       21 เม.ย.’49-เม.ย.   6/6               1/1                7/7
                                            ’52                                                      

  นายชุมพล        อิศรางกูร ณ    กรรมการ       13 ส.ค.’47-30 พ..ย. 6/6               -                  6/6
                 อยุธยา                      ’49                                                      

  นายวิเศษ        ภานุทัต        กรรมการ       14 ธ.ค.’49- เม.ย.’  -                 -                  -
                                            51                                                       
  -------------- ------------ ------------- ------------------- ----------------- ------------------ -----------

นายชุมพล อิศรางกูร ณ อยุธยา ได้ลาออกเมื่อ 30 พฤศจิกายน 2549 และ

นายวิเศษ ภานุทัต ได้รับเลือกตั้งเป็นกรรมการ เมื่อวันที่ 14 ธันวาคม 2549

หมายเหตุ กรรมการผู้ไม่สามารถเข้าประชุมได้มีหนังสือแจ้งเหตุผลที่ไม่สามารถมาเข้าร่วมประชุมให้

บริษัทฯ ทราบก่อนทุกครั้ง

12. คณะอนุกรรมการ

ปัจจุบันคณะกรรมการบริษัท ได้แต่งตั้งคณะอนุกรรมการเพื่อสนับสนุนกลไกการกำกับดูแลกิจการที่ดี
เพื่อรักษาไว้ซึ่งประสิทธิผล โดยไม่ละเลยการเพิ่มประสิทธิภาพเรื่องระบบการจัดการ
และการบริหารความเสี่ยงของบริษัทฯ อย่างเหมาะสม
คณะกรรมการชุดที่ได้มีการแต่งตั้งคือคณะกรรมการตรวจสอบ โดยกำหนดบทบาท หน้าที่
และความรับผิดชอบ ส่วนคณะกรรมการสรรหาและกำหนดค่าตอบแทนกรรมการ
ขณะนี้คณะกรรมการได้เป็นผู้พิจารณา และเนื่องจากบริษัทฯ
เป็นองค์กรที่จัดอยู่ในกลุ่มอุตสาหกรรมผลิตวัสดุก่อสร้างและตกแต่ง ที่มีองค์กรขนาดกลาง
การควบคุมดูแลและพิจารณา ยังสามารถกระทำได้ โดยการเสนอต่อที่ประชุมคณะกรรมการ
เพื่อขอมติและความเห็นชอบจากคณะกรรมการ
แต่อย่างไรก็ดีแนวความคิดในการจัดให้มีคณะอนุกรรมการ บริษัทฯ
กำลังพิจารณาให้มีคณะอนุกรรมการดังกล่าว

ต่อไป

13. ระบบการควบคุมภายในและการตรวจสอบภายใน

บริษัทฯ ได้ให้ความสำคัญต่อระบบการควบคุมภายใน โดยบริษัทฯ
จัดให้มีแผนกตรวจสอบภายในและกำกับการปฏิบัติงาน ทำหน้าที่ตรวจสอบ ติดตาม
เพื่อให้มั่นใจว่าการปฏิบัติงานของบริษัท ได้ดำเนินการตามแนวทางที่กำหนดและมีประสิทธิภาพ
รวมถึงการตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท
และเพื่อให้การตรวจสอบภายในมีความเป็นอิสระ
แผนกตรวจสอบภายในรายงานโดยตรงต่อประธานคณะกรรมการตรวจสอบ และคณะกรรมการ

ตรวจสอบสามารถสอบถามการปฏิบัติงานและให้คำแนะนำในการปฏิบัติงานกับแผนกตรวจสอบโดยตรงอีกด้วย
อีกทั้งคณะกรรมการตรวจสอบทำการตรวจสอบและอนุมัติแผนการตรวจสอบประจำปีของแผนกตรวจสอบ
บริษัทฯ ได้นำข้อเสนอแนะต่าง ๆ จากคณะกรรมการตรวจสอบ
และข้อคิดเห็นของผู้ตรวจสอบบัญชีมาพัฒนาระบบการควบคุมภายในให้มีประสิทธิภาพ

14. รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทเป็นผู้รับผิดชอบต่อข้อมูลทางการเงินรวมของบริษัทและบริษัทย่อย
และสารสนเทศทางการเงินที่ปรากฏในรายงานประจำปีที่จัดขึ้น
รายงานทางการเงินที่แสดงฐานะการเงินและผลการดำเนินงานที่เป็นจริงและสมเหตุผล
โดยการจัดให้มีการบันทึกข้อมูลทางบัญชีที่ถูกต้องครบถ้วนเพียงพอ
ซึ่งใช้นโยบายการบัญชีที่เหมาะสมและปฏิบัติโดยสม่ำเสมอ
รวมทั้งได้ถือปฏิบัติตามมาตรฐานการบัญชีที่รับรองโดยทั่วไป
และมีการเปิดเผยข้อมูลที่สำคัญเพียงพอในหมายเหตุประกอบงบการเงิน
ซึ่งผู้สอบบัญชีได้แสดงความเห็นต่องบการเงินดังกล่าวในรายงานของผู้สอบบัญชีของบริษัทฯ
และมีความเห็นของคณะกรรมการตรวจสอบในรายงานของคณะกรรมการตรวจสอบ
ซึ่งจะแสดงไว้ในแบบแสดงรายการข้อมูลประจำปี (แบบ 56-1) และรายงานประจำปี (แบบ
56-2) คณะกรรมการตรวจสอบของบริษัทฯ มีความเห็นว่างบการเงินของบริษัทและบริษัทย่อย ณ
วันที่ 31 ธันวาคม 2549 ที่คณะกรรมการตรวจสอบได้สอบทานร่วมกับฝ่ายบริหารของบริษัทฯ
และผู้สอบบัญชีของบริษัทฯ คือ บริษัท เคพีเอ็มจี ภูมิไชย สอบบัญชี จำกัด ได้แสดงฐานะการเงิน
และผลการดำเนินงานถูกต้อง ครบถ้วน เชื่อถือได้ และสมเหตุสมผล
โดยปฏิบัติตามมาตรฐานการบัญชีที่รับรองโดยทั่วไป โดยเลือกใช้นโยบายบัญชีที่เหมาะสม
และถือปฏิบัติโดยสม่ำเสมอ มีการเปิดเผยข้อมูลอย่างเพียงพอ
และได้ปฏิบัติถูกต้องตามกฎหมายและกฎระเบียบที่เกี่ยวข้อง

สำหรับงบการเงินปี 2549 บริษัทฯ ได้จัดทำรายงานความรับผิดชอบของ

คณะกรรมการต่องบการเงิน ไว้ในแบบแสดงรายการข้อมูลประจำปี (แบบ 56-1)
และรายงานประจำปี (แบบ 56-2)

15. ความสัมพันธ์กับผู้ลงทุน

  คณะกรรมการบริษัทฯ เห็นความสำคัญต่อการเปิดเผยข้อมูลที่ถูกต้องครบถ้วน

โปร่งใส และรายงานข้อมูลทางการเงินและข้อมูลทั่วไปให้ผู้ลงทุนและผู้เกี่ยวข้องได้ทราบ
โดยผ่านช่องทางการสื่อสารเผยแพร่ข้อมูลต่าง ๆ ของตลาดหลักทรัพย์ฯ
และสำนักงานคณะกรรมการกำกับหลักทรัพย์และตลาดหลักทรัพย์ได้ทันเวลา ในขณะเดียวกันบริษัทฯ
เองก็เผยแพร่ข้อมูลผ่านเวปไซต์ของบริษัทที่ www.gel.co.th
พร้อมทั้งผู้ลงทุนสามารถติดต่อขอทราบข้อมูลได้ที่ 0-2501-1055 (ต่อ 555) โทรสาร
0-2501-2468

นอกจากนี้บริษัทฯ ยังได้จัดกิจกรรมเพื่อสนับสนุนการเปิดเผยข้อมูลให้กับ

สาธารณชนเป็นประจำ ดังนี้

- การเข้าเยี่ยมชมบริษัท (Company Visit) เป็นการเปิดเผยให้โอกาสให้นักลงทุนนักวิเคราะห์
และนิสิตนักศึกษา ได้พบปะกับผู้บริหาร เพื่อรับทราบข้อมูลเชิงนโยบายในการดำเนินกิจการ
เข้าชมโรงงาน ชมกระบวนการผลิตวัสดุก่อสร้างต่าง ๆ ได้เห็นความสามารถในการผลิต
เห็นการจัดการในการให้การผลิตเป็นไปอย่างมีประสิทธิภาพ
พร้อมทั้งแสดงให้เห็นว่าวัสดุก่อสร้างเหล่านี้ได้นำไปใช้งานที่ใดบ้าง พร้อมทั้งตอบข้อซักถามต่าง ๆ
ของผู้เข้าเยี่ยมชม

- การพบปะนักข่าว บริษัทฯ ได้จัดให้มีการพบปะนักข่าวด้านการลงทุนและการก่อสร้าง
ทั้งนี้เพื่อแถลงข่าวความคืบหน้าในการดำเนินกิจการ และให้นักข่าวซักถาม

- การเข้าร่วมงาน Opportunity’s day
เพื่อเปิดโอกาสให้นักวิเคราะห์และผู้ลงทุนได้พบปะกับผู้บริหาร พร้อมตอบข้อซักถามต่าง ๆ
เป็นบางโอกาส

9.5 การกำกับดูแลเรื่องการใช้ข้อมูลภายใน

บริษัทฯ มีมาตรการและวิธีการในการกำกับดูแลคณะกรรมการและพนักงานของ

บริษัทฯ ในการนำข้อมูลภายในของบริษัทฯ ไปใช้เพื่อประโยชน์ส่วนตน

คณะกรรมการและผู้บริหารจะไม่ใช้ข้อมูลที่ได้รับในฐานะกรรมการและผู้บริหารของบริษัทในการหาประโยชน์ส่วนตน
คณะกรรมการและผู้บริหารของบริษัทฯ
ต้องรายงานการเปลี่ยนแปลงการถือหลักทรัพย์ของบริษัทฯต่อทางสำนักงานคณะกรรมการกำกับหลักทรัพย์และตลาดหลักทรัพย์
ทุกครั้งที่มีการเปลี่ยนแปลงการถือครองหุ้นของบริษัทฯ
และจะไม่แจ้งข้อมูลที่ยังไม่เปิดเผยต่อสาธารณชนให้ผู้อื่นทราบ
พนักงานบริษัทจะต้องไม่เปิดเผยข้อมูลที่จะมีผลกระทบต่อธุรกิจและราคาหุ้นของบริษัทฯ
ต้องได้รับความเห็นชอบจากกรรมการผู้จัดการก่อน

บริษัทฯ ได้มีการส่งเอกสารในเรื่องการใช้ข้อมูลภายในและความผิดที่เกิดขึ้น
ให้กับพนักงานของบริษัทฯ
ทุกครั้งที่มีการแก้ไขใหม่จากสำนักงานคณะกรรมการกำกับหลักทรัพย์และตลาดหลักทรัพย์
เพื่อให้พนักงานได้ตระหนักถึงความสำคัญในเรื่องนี้
หากพบว่ามีกรรมการหรือพนักงานอาศัยอำนาจหน้าที่หรือโอกาสในการทำงานแสวงหาประโยชน์
จะถูกลงโทษทางวินัยของบริษัทฯ และบริษัทฯ
มีหน่วยงานนักลงทุนสัมพันธ์เป็นผู้ให้ข้อมูลแก่สาธารณชนและนักลงทุน

9.6 บุคลากร

1. ณ วันที่ 31 ธันวาคม 2549 บริษัทฯ มีจำนวนพนักงานในแต่ละสายงานหลักทั้งสิ้น

360 คน ดังนี้

  ---------------------------------- ------------------------------------
  สายงานหลัก                          จำนวนพนักงาน

  1. สำนักบริหาร                       9

  2. ขายบริการและออกแบบ               67

  3. ธุรการและบริการองค์กร              52

  4. ทรัพยากรบุคคล                     5

  5. บัญชีและการเงิน                    16

  6. โรงงาน                          211

  รวม                                360
  ---------------------------------- ------------------------------------

โดยค่าตอบแทนของพนักงานในปี 2549 มีดังนี้

(หน่วย : ล้านบาท)

  ---------------------------------- ------------------------------------
  ค่าตอบแทน                           จำนวนเงิน

  เงินเดือนรวม                         55.69

  เงินรางวัล                           2.20

  เงินสมทบกองทุนสำรองเลี้ยงชีพ            1.38

  รวม                                59.27
  ---------------------------------- ------------------------------------

2. นโยบายพัฒนาบุคลากร

บริษัทฯ ตระหนักในคุณค่าของทรัพยากรมนุษย์
เพราะเป็นปัจจัยหนึ่งที่จะส่งเสริมให้การดำเนินธุรกิจมีประสิทธิภาพและประสิทธิผลสูงสุด
ดังนั้นบริษัทฯ
จึงมีนโยบายการพัฒนาความรู้ความสามารถของพนักงานทุกระดับอย่างสม่ำเสมอและต่อเนื่อง
ทั้งทักษะการทำงาน ควบคู่กับความรู้เทคโนโลยี
ให้พนักงานสามารถปฏิบัติงานได้ตามเป้าหมายที่บริษัทฯ กำหนดไว้
และไปในทิศทางเดียวกับนโยบายของบริษัทฯ และประสงค์ที่จะให้พนักงานมีความภาคภูมิใจในองค์กร
โดยมีบรรยากาศในการทำงานอย่างมีส่วนร่วม และมีโอกาสก้าวหน้าในหน้าที่การงาน
ซึ่งการส่งเสริมการพัฒนาพนักงาน จะมีการจัดอบรมความรู้ความชำนาญด้านเทคนิค
ความสามารถในการบริหารงานและการเรียนรู้จากการทำงาน

แผนกทรัพยากรบุคคลได้มีแผนการฝึกอบรมกำหนดไว้
ซึ่งรวบรวมมาจากความต้องการการฝึกอบรมจากแผนกต่าง ๆ
และการอบรมที่ควรมีเพิ่มเติมจากบริษัทฯ ด้วยการที่บริษัทฯ เห็นความสำคัญของเรื่องนี้เป็นอย่างมาก
จึงทำให้เป้าหมายคุณภาพของแผนกทรัพยากรบุคคลมีกำหนดว่า

“ในการจัดการฝึกอบรมตามแผนฝึกอบรมประจำปีได้ไม่น้อยกว่า 85%”